Vērtinga

Vērtinga (; ) ir pilsēta un nemetropoles distrikts ar boro statusu Anglijā, Rietumsaseksas grāfistē. Atrodas grāfistes dienvidaustrumos Lamanša krastā  no grāfistes centra Čičesteras un  no valsts galvaspilsētas Londonas centra. Ietilpst Braitonas/Vērtingas/Litlhemptonas konurbācijā ar kopējo iedzīvotāju skaitu ap 470 tūkstošiem iedzīvotāju. 

 Vēsture 
Vērtingas teritorijā atrodas vieni no senākajiem neolīta pieminekļiem Britānijā — 6 tūkstošus gadu vecās Sisberi krama raktuves un pilskalns. Vēstures avotos pirmoreiz minēta ap 960. gadu kā Wyrtingas. Pastardienas grāmatā 1086. gadā minēta kā Wordinges. Mūsdienu nosaukuma forma lietota kopš 1297. gada. Līdz 18. gadsimta vidum Vērtinga bija neliels zemnieku un zvejnieku ciematiņš. 1750. gados šeit sāka ierasties uz atpūtu turīgie londonieši un 1803. gadā Vērtingai piešķirts mazpilsētas (town) statuss. Pilsētā strauji attīstījās atpūtniekiem paredzētā infrastruktūra. 1862. gadā būvētais un 1888. gadā art deco stilā pārbūvētais Vērtingas mols vairākkārt atzīts par Britānijas «Gada molu». Pilsēta kļuva populāra literātu aprindās, šeit atpūtušies Oskars Vailds, Harolds Pinters u.c. Mūsdienās nozīmīgs finanšu pakalpojumu centrs.

 Atsauces 

 Ārējās saites 




Kategorija:Anglijas pilsētas
Kategorija:Rietumsaseksa
Kategorija:Anglijas distrikti
Kategorija:Anglijas boro